cyanic-selkie/wikianc huggingface dataset:
Séraphine Louis
Séraphine de Senlisin taide
Séraphinen teokset ovat pääasiallisesti koristeellisina toistuvia mielikuvituksellisia kukka-aiheita. Hän käytti salassa pitämiään erikoisista aineista tekemiään värejä ja pigmenttejä, jotka ovat kestäneet hyvin aikaa. Maalausten pinta on himmeä, miltei vahamainen. Toisinaan hän on tehnyt signeerauksen, yleensä muodossa "S. Louis", veitsellä kaivertamalla, niin että vastakkaista väriä oleva pohja paljastuu. Toisinaan hän näyttäisi tehneen signeerauksen jo ennen maalaamista.
Elokuva
Martin Provostin elokuva Seraphine (2008) sai seitsemän Césaria.
Forgotten Legends
Forgotten Legends on ukrainalaisen black metal -yhtyeen Drudkhin esikoisalbumi, joka julkaistiin 23. helmikuuta 2003. Oikealla näkyvä kuva on albumin CD-versiosta, C-kasetti ja LP sisältävät erilaiset kannet.
Salibandyn I-divisioona
Salibandyn I-divisioona voi tarkoittaa seuraavia asioita:
Rebekka (Raamatun henkilö)
thumb|right|250px|[[johannes Takanen|Johannes Takasen Rebekka-patsas, jossa Rebekka on kuvattu ihastelemassa Abrahamin taloudenhoitajalta saamaansa rannerengasta.]] Rebekka on Raamatussa esiintyvä nainen, Betuelin tytär, patriarkka Iisakin vaimo, Labanin sisar ja patriarkka Jaakobin äiti. Rebekkaa käsitellään Ensimmäisen Mooseksen kirjan luvuissa 24–27.
Rebekan noutaminen Kaksoisvirtainmaasta
Rebekan juotettua taloudenhoitajan kamelit tämä antaa hänelle lahjaksi painavia kultakoruja ja pyytää yösijaa tytön perheen luota. Osoittautuu, että Rebekka on Abrahamin veljen Natuelin pojantytär. Taloudenhoitajan päästyä Rebekan kotiin hän esittää asiansa ja pyytää tätä vaimoksi Iisakille. Tytön perhe toteaa kyseessä olevan jumalallisen johdatuksen, jota vastaan ei voida pyristellä. Heti seuraavana päivänä taloudenhoitaja ja Rebekka lähtevät paluumatkalle. Abrahamin perhekunta löytyy Negevistä, jossa Iisak ottaa välittömästi tytön tavattuaan hänet vaimokseen:
Rebekan myöhemmät vaiheet
Iisakin tultua vanhaksi ja sokeaksi tämä halusi antaa siunauksen vanhimmalle pojalleen Eesaulle ja käski lähteä metsälle ja valmistaa saaliistaan hänelle herkullisen aterian. Rebekka kuitenkin halusi siunauksen Jaakobille. Hän valmisti Jaakobin teurastamista lampaista Iisakin mieliruokaa ja naamioi Jaakobin mahdollisimman Eesaun kaltaiseksi. Äitinsä kehotuksesta Jaakob meni sitten isänsä luo ja huijasi tältä siunauksen.
Eesaun suututtua asiasta Rebekka pelkäsi tämän tappavan Jaakobin ja kehotti tätä matkustamaan pois. Hän sai myös Iisakin ylipuhuttua antamaan Jaakobille ohjeen matkustaa setänsä Labanin luo hakemaan itselleen vaimoa oman kansansa joukosta Mesopotamiasta. Rebekan myöhempiä vaiheita Raamattu ei kerro.
Hänen mainitaan olleen jo kuollut kun Jaakob palaa isänsä kotiin uusien vaimojensa kanssa.
Britannia Hospital – juhlapäivä
Britannia Hospital – juhlapäivä (Britannia Hospital) on brittiläinen musta komediaelokuva vuodelta 1982. Britannian julkista terveydenhoitoa satirisoivan elokuvan on ohjannut Lindsay Anderson.
Britannia Hospital on viimeinen Andersonin arvostetusta kolmen elokuvan sarjasta, jotka kaikki on kirjoittanut David Sherwin ja joissa kaikissa Malcolm McDowell esittää jokamieshahmoa nimeltä Mick Travis. Elokuvassa Jos... (1968) hän tekee vallankumousta sisäoppilaitoksessa, elokuvassa Onnenpoika (1972) hän etenee kahvin myyntimiehestä filmitähdeksi, ja tässä elokuvassa hän on röyhkeä reportteri, joka tutkii erään professori Millerin touhuja. Trilogian elokuvissa on muitakin yhteisiä henkilöhahmoja, mutta tarinat ovat täysin erillisiä.
Juoni
Britannia Hospitalin uusi lisärakennus odottaa avajaisiaan, joihin vieraaksi on tulossa myös kuningataräiti. Sairaalan johtaja Potter (Leonard Rossiter) törmää mielenosoittajiin, jotka protestoivat afrikkalaisen diktaattorin oleskelua sairaalan VIP-potilaana. Lisäksi keittiöhenkilökunta lakkoilee yksityispotilaiden erikoisten ruokatoiveiden takia, ja uuden siiven johtaja professori Millar on kaikkea muuta kuin yhteistyöhaluinen.
Mick Travis (McDowell) on sairaalassa kuvaamassa salaa dokumenttielokuvaa sieltä raportoiduista oudoista tutkimustavoista. Kaaos on valmis, ja ruumiitakin alkaa tulla.
Vastaanotto
Britannia Hospital ei kerännyt odotetusti katsojia ja sai valtaosin kielteisiä arvosteluja. Tuottajayhtiö EMI veti elokuvan pois teattereista kuukauden kuluttua ensi-illasta. Kriitikko Ian Haydn Smith pitää Britannia Hospitalia Andersonin uran pohjanoteerauksena, jossa satiirin korvaaminen tavanomaisemmalla komedialla ei auta elokuvaa kritisoimaan National Health Servicen toimintaa.
Kymmenestä suomalaisesta ensi-iltakriitikosta yksi antoi Britannia Hospitalille kolme tähteä, kaksi arvostelijaa kaksi tähteä ja kolme yhden tähden, keskiarvona 1,22 tähteä neljästä. Video-oppaassa vuodelta 1994 Bello Romano antoi elokuvan Suomessa julkaistulle VHS-kasettiversiolle neljä tähteä viidestä, joka teoksen mukaan vastaa sanallista arviota ”erinomainen”. Hänestä elokuva on pureva ja etenkin anarkismiin taipuvaisia viihdyttävä satiiri.
Singles (Nirvanan albumi)
Albumi sisältää kuusi cd:tä. Singlet Nevermind-albumilta ovat Smells Like Teen Spirit, Come As You Are, In Bloom ja Lithium. In Uteron singlet ovat Heart-Shaped Box ja All Apologies. Albumi ei sisällä yhtyeen Pennyroyal Tea -singleä
Perhosten keräily
thumb|right|250px|Osa perhoskokoelmaa Southendin museossa Englannisa Perhosten keräily on yksi tunnetuimmista ja vanhimmista hyönteistutkimuksen muodoista ja keräilyharrastuksista. Tämä on siinä mielessä kiinnostava ala, että siinä ei tarvita valtaisaa kallista välineistöä ja se on ainakin nuorison keskuudessa ollut suositumpaa kuin muiden niveljalkaisten tutkmus. Enimmäkseen on keräilty satunnaisesti päiväperhosia. Toisaalta esimerkiksi vesiperhosia on tutkittu suhteellisen vähän. Myös vakavasti otettavat tiedemiehet ovat keräilleet perhosia eri puolella maapalloa. Hyönteistenkeräilyharrastus on laji, jossa keräilyn kohde on tarkoitus tappaa.
Perhosia on keräilty perhoshaavin ja erilaisten syöttien avulla. Pimeänä aikana on kirkas valonlähde ja vaaleana taustana esimerkiksi lakana tarpeen. Myrkkynä on käytetty enimmäkseen etikkaeetteriä. Kiinni saadut perhoset on levitetty laudalle, jotta yksityiskohdat saadaan esiin lajien ja sukupuolen tunnistamiseksi. Myöhemmin ne on neulattu ohuilla neuloilla näytteiksi. Näin on merkitty myös pyydystysaika ja paikka. Eräät perhoslajit ovat rauhoitettuja, tunnetuimpana apolloperhonen, mutta yleisesti ottaen yksittäisen yksilön pyydystäminen kokoelmaan ei vaaranna lajia.
Forsti
Forsti on metsätieteiden opiskelija, metsäylioppilas, viralliselta nimeltään maatalous- ja metsätieteiden ylioppilas (lyhennetään maat. ja metsät. yo). Forsteja opiskelee sekä Helsingin että Itä-Suomen yliopistossa Joensuun kampuksella. Kun forstit valmistuvat maistereiksi, yliopistot myöntävät heille oikeuden metsänhoitajan arvonimeen.
Järjestöt
Yliopiston metsätieteiden opiskelijoiden pitkäaikaisia ainejärjestöjä ovat Metsäylioppilaat ry ja Joensuun Metsäylioppilaat ry.
Metsäylioppilaat ry:n historia ulottuu vuoteen 1909, jolloin se aloitti toimintansa nimellä Ylioppilasyhdistys Metsämiehet. Nykyiseen muotoon yhdistys vaihtoi nimensä vuonna 1956.
Joensuun Metsäylioppilaat ry (JMYO) on Itä-Suomen yliopiston metsätieteen opiskelijoiden ainejärjestö, joka on perustettu vuonna 1982. Yhdistyksen tarkoituksena on kehittää Itä-Suomen yliopistossa, Joensuun kampuksella metsätieteiden opetusta ja tutkimusta, ajaa metsätieteiden opiskelijoiden yhteisiä etuja sekä edistää jäsentensä metsäalan, kulttuurin ja ruumiinkulttuurin harrastuksia. Yhdistys tekee esityksiä ja aloitteita, harrastaa julkaisutoimintaa sekä järjestää esitelmä- ja keskustelutilaisuuksia, opintoretkiä ja urheilutilaisuuksia sekä pitää yhteyttä akateemisiin järjestöihin, metsäammattilaispiireihin ja alaa lähellä oleviin koti- ja ulkomaisiin järjestöihin. Tunnetuimpia tapahtumia ovat Forstikaste, Joensuun Vappusoudut ja Räkäposkella.
Kuusikauppa
Metsäylioppilaiden Kuusikauppa on jo vuosikymmenten ajan toimittanut joulukuusia Helsingin ja lähiseutujen yrityksille ja yhteisöille. Myös toreilta löytyy joulun aikaan Metsäylioppilaiden Kuusikaupan myyntipisteitä. Perinteisiin kuuluu myös vuodesta 1963 alkaen vuosittainen joulukuusen luovuttaminen Tasavallan Presidentille.
Ykspihlajan Reima
Huvi- ja Urheiluseura Ykspihlajan Reima on kokkolalainen urheiluseura, joka perustettiin vuonna 1921. Lajivalikoima on aina ollut monipuolinen vaihdellen sen mukaan miten on harrastajia riittänyt. Nykyisin lajeihin kuuluvat hiihto, triathlon, jalkapallo, voimistelu, salibandy, suunnistus, uinti, pyöräily ja yleisurheilu.
Salibandyssä miesten joukkue pelaa tällä hetkellä II-divisioonaa kuten myös naiset. Jalkapallossa miesten joukkue pelaa III-divisioonaa kuten myös naiset.
Seuran tunnetuin nykyurheilija lienee triatlonisti Merja Kiviranta ja HJK:n jalkapallomaalivahti "King Kong" Saku-Pekka Sahlgren.
Lajit
Reiman jaostoja:
Jalkapallo
Reiman miesten edustusjoukkue pelaa miesten kuutosta. Naisten edustusjoukkue pelaa 7v7-sarjaa.
Miehet I
Reiman miesten joukkue pelasi useita vuosia III-divisioonaa. Kausi 2012 ei mennyt hyvin ja joukkue putosi kauden päätteeksi sarjaporrasta alemmaksi. Kaudelle 2013 Reima luopui nelosen sarjapaikasta ja yhdisti I- ja II-joukkueet ja jatkoi yhdellä joukkueella kuutosessa, eli Keski-Pohjanmaan piirin alimmalla sarjatasolla. Joukkue pelasi Suomen toiseksi korkeimmalla sarjatasolla kauden 1972 ja kolmanneksi korkeimmalla vuoden 1975.
Reema bint Bandar
thumb|upright|Reema bint Bandar Reema bint Bandar ibn Sultan ibn Abdulaziz Al Saud (s. 1975 Riad, Saudi-Arabia) on saudiarabialainen diplomaatti. Hänet on helmikuussa 2019 nimitetty Saudi-Arabian suurlähettilääksi Yhdysvaltoihin.
Ykspihlajan Reima
Naiset
Reiman naisten joukkue oli kaudella 2006-2007 lohkonsa neljäs. Myös kesän 2008 jälkeen joukkue sijoittui sarjassaan neljänneksi.
Reema bint Bandar
Reema on Saudi-Arabian historian ensimmäinen nainen suurlähettiläänä. Hänen isänsä Bandar bin Sultan oli 1983–2005 suurlähettiläs Washingtonissa. Reema on pyrkinyt parantamaan naisten asemaa Saudi-Arabiassa muun muassa edistämällä naisten urheiluharrastusmahdollisuuksia. Nimitystä pidetään eleenä, jolla pyritään parantamaan suhteita Yhdysvaltoihin.
Ykspihlajan Reima
Futsal
Reima voitti TUL:n futsalmestaruusturnauksen joka pelattiin 18.-19.10.2008 Seinäjoella.
Salibandy
Reima Salibandy eli Redy on vuonna 1999 perustettu salibandyseura. Miesten edustusjoukkue pelaa II-divisioonaa ja II-joukkue pelaa IV-divisioonaa. Naisten edustusjoukkue pelaa II-divisioonaa. Redyllä on myös junioritoimintaa. Redy on Pohjanmaan kahdeksanneksi suurin seura lisenssimäärällä mitattuna.
Miehet I
Kaudella 1999-2000 Redy:n miesten edustusjoukkue sijoittui VI-divisioonassa toiseksi ja nousi suoraan IV-divisioonaan, jonka se voitti heti kaudella 2000-2001 ja nousi III-divisioonaan. Kaudet 2001-2004 miehet viettivät III-divisioonan keskikastissa, mutta kaudella 2004-2005 he saavuttivat III-divisioonan lohkonsa voiton ja nousivat ensimmäistä kertaa II-divisioonaan. Ensimmäinen kausi olikin vaikea ja saldona vain kaksi voittoa ja sijoitus sarjassa sen mukainen, eli toiseksi viimeinen. Toinen kausi kakkosessa sujui kuitenkin jo paremmin ja kauden 2006-2007 saldona olikin neljäs sija. Redy on ollut kahdesti mukana TUL Cupissa ja molemmilla kerroilla on joukkue ollut finaalissa, ensin 2003 häviävänä osapuolena ja 2004 voittavana.
Miehet II
Kaudella 2004-2005 joukkue aloitti pelaamaan virallisia Salibandyliiton otteluita, jotka aloitettiin 5-divisioonasta. Sarjasijoitus kaudella ei ollut mainittava, mutta kokemusta kerättiin runsaasti ja yksilöt kasvoivat yhtenäiseksi joukkueeksi. Seuraavalla kaudella 2005-2006 joukkue esittikin jo kypsempiä otteita ja pelasi itselleen paikan sarjaporrasta ylemmäksi 4-divisioonaan. Kauteen 2006-2007 lähdettiin selkeästi altavastaajina, kokemuksia hakien ja uusia tuulia haistellen. Kauden päätyttyä joukkue oli kuitenkin, kaikkien yllätykseksi taistellut itsensä sarjaykköseksi ja nousi suoraan 3-divisioonaan. Kaudella 2007-2008 Redy II pelasi 3-divisioonaa. Joukkue kuitenkin epäonnistui tavoitteessaan säilyttää sarjapaikka ja tippui takaisin 4-divisioonaan.
Naiset I
Kaudella 1999-2000 Redy:n naisten edustusjoukkue aloitti III-divisioonassa, jonka voitti heti ja edessä oli nousu kakkoseen. Kauden 2000-2001 jälkeen oli jälleen nousujuhlat, sillä Redy voitti lohkonsa ilman yhtään tappiota ja nousi naisten I-divisioonaan. Tämän jälkeen Redy on kiikkunut ykkösen keskikastissa.
St Davidin tuomiokirkko
St David's Cathedral on katedraali St David’sissa Walesissa. thumb|right|300px|Katedraalin urut.
Historia
Pyhä David perusti paikalle luostariyhteisön varhaiskeskiajalla. Nykyinen katedraali on perustettu luostarin paikalle. 1100-luvulla paavi Calixtus II julisti kirkon pyhiinvaelluskohteeksi, jolloin rakennettiin alttari, joka sittemmin tuhoutui uskonpuhdistuksen aikana. Pyhiinvaeltajien määrät romahtivat tämän vuoksi huippuaikojen lukemista.
Super Mario Bros. (elokuva)
Super Mario Bros. on yhdysvaltalainen elokuva, joka pohjautuu tunnettuun Mario-pelisarjaan. Se on samalla kaikkien aikojen ensimmäinen peliin pohjautuva elokuva. Se julkaistiin kahdeksan vuotta alkuperäisen Super Mario Bros. -pelin jälkeen. Elokuvan teki alhaisella budjetilla Lightmotive -niminen elokuvastudio. Elokuvassa Mario Mariota näyttelee Bob Hoskins, Luigi Mariota John Leguizamo, prinsessa Daisyä (joka sekoitettiin elokuvassa Peachin kanssa) Samantha Mathis ja kuningas Koopaa eli Bowseria Dennis Hopper.
Elokuvan juoni
Mario Mario ja hänen veljensä Luigi Mario ovat aivan tavallisia putkimiehiä. Eräänä päivänä he menevät tekemään putkitöitä, ja Luigi tapaa Daisyn, jonka kaksi rikollista, Iggy ja Spike, yrittävät napata. Mario, Luigi ja Daisy menevät korjaamaan paikkaa jossa Daisy etsii dinosauruksen luita, koska mies nimeltä Scapelli on sabotoinut putkia. Siellä Iggy ja Spike kolkkaavat Marion ja Luigin takaapäin sekä nappaavat Daisyn, joka paljastuu rinnakkaisulottuvuuden prinsessaksi. Tässä ulottuvuudessa dinosaurukset ovat edelleen olemassa. Iggy ja Spike ovat Dinosaurusulottuvuuden kuningas Koopan (Dennis Hopper) serkkuja ja työskentelevät hänelle. Daisy joutuu ulottuvuusportin kautta Dinohattanin kaupunkiin, ja Luigi lähtee pelastamaan häntä. Sen jälkeen Mario putoaa sinne myös. Marion ja Luigin pitää pelastaa Daisy sekä voittaa kuningas Koopa ja hänen kätyrinsä, goombat.
Kurt Kaira
Kurt August Kaira (vuoteen 1909 Hildén, 16. maaliskuuta 1894 Turku – 13. toukokuuta 1975 Helsinki) oli suomalainen korkeimman oikeuden jäsen, korkeimman hallinto-oikeuden jäsen ja oikeusministeri Von Fieandtin virkamieshallituksessa 1957–1958.
Kaira valmistui ylioppilaaksi Turun suomalaisesta klassillisesta lyseosta 1912. Hän opiskeli lakia Aleksanterin yliopistossa suorittaen oikeustutkinnon 1916 ja ylemmän hallintotutkinnon vuonna 1917. Varatuomarin arvon hän sai vuonna 1919.
Kairan virkaura oli monipuolinen ja vaihteleva. Hän työskenteli Turun tuomiokapitulin virkaa tekevänä sihteerinä 1918–1923 ja vuosien 1923–1940 välisenä aikana korkeimmassa hallinto-oikeudessa notaarina ja esittelijänä, Helsingin raastuvanoikeudessa nuorempana oikeusneuvosmiehenä ja korkeimmassa hallinto-oikeuden jäsenenä. Sittemmin hän toimi vielä tuomarina Sortavalan tuomiokunnassa. Näiden tehtävien ohella Kaira työskenteli myös lainvalmistelukunnan jäsenenä.
Vuonna 1940 Kairasta tuli Pohjoismaiden Yhdyspankin asiamies ja myöhemmin myös hallintoneuvoston jäsen. Hän kuitenkin palasi 1943 tuomarin tehtäviin Raaseporin tuomiokuntaan. Vuonna 1944 hänet nimitettiin korkeimman oikeuden jäseneksi. Tässä tehtävässä hän oli vuoteen 1964.
Kairaa arvostettiin myös oikeuslaitoksen ulkopuolella. Osoituksena tästä hänet pyydettiin metallityöläisten lakon sovittelijaksi molempien osapuolten pyynnöstä syksyllä 1950.
Oikeusneuvoksen viran lisäksi Kaira toimi vuosina 1950–1957 työtuomioistuimen puheenjohtajana sekä marraskuusta 1957 huhtikuuhun 1958 Rainer von Fieandtin virkamieshallituksen oikeusministerinä. Ministerin tehtävässä hän korosti puolueettomuuttaan, kun monilla von Fieandtin hallituksen jäsenillä oli poliittista taustaa.
Italian Grand Prix 1987
Italian Grand Prix 1987 oli Formula 1 -sarjan osakilpailu, joka ajettiin 6. syyskuuta 1987 Monzan radalla. Kilpailun voitti paalupaikalta kilpailuun lähtenyt Nelson Piquet. Toiseksi ajanut Ayrton Senna hävisi Piquet'lle vain vajaa kaksi sekuntia. Voitto oli Piquetin uran 20:s.
Aleksanteri IV (paavi)
Aleksanteri IV, syntymänimeltään Rinaldo Conti (n. 1199 – 25. toukokuuta 1261), oli katolisen kirkon paavina 12. joulukuuta 1254 – 25. toukokuuta 1261. Häntä on kuvattu iloiseksi ja ystävälliseksi, mutta ei erityisen älykkääksi. Hän oli sukua Innocentius III:lle ja Gregorius IX:lle.
Aleksanteri sekaantui pyhää saksalais-roomalaista keisarikuntaa koskeviin asioihin ja mm. toimi alaikäisen keisarin holhoojana.
Aleksanteri muistetaan yrityksistään yhdistää ortodoksinen ja katolinen kirkko, perustamastaan Ranskan inkvisitiosta, kerjäläismunkkien suosimisesta ja ristiretken suunnittelusta tataareja vastaan.
Pontos (yritys)
Pontos Oy on suomalainen Ilpo Kokkilan ja Timo Kokkilan sijoitustoimintaa harjoittava yhtiö. Yhtiön toimitusjohtajana toimii Timo Kokkila ja hallituksen puheenjohtajana Ilpo Kokkila. Pontos omistaa Tallinnan Sokos Hotel Virun kiinteistön ja viereisen kauppakeskuksen, Viru Keskuksen. Vuonna 2017 Pontos omisti 39 prosenttia Valmet Automotivesta.
Foliohattu
thumb|250px|Kaksi foliohatun käyttäjää. Foliohattu on alumiinifoliosta tai vastaavasta ohuesta sähköä johtavasta kalvosta tai pienisilmäisestä verkosta valmistettu päähine. Se on myös ihmisen pilkallinen nimitys, jolla viitataan harhaluuloisuuteen, vainoharhoihin tai kiinnostukseen salaliittoteorioista. Nimitys tulee siitä, että yleinen näkemys on, että salaliittoteoreetikot käyttävät foliohattua suojaamaan aivoja tai käyttäjäänsä muun muassa sähkömagneettisilta aalloilta, ajatustenluvulta ja etämielenhallinnalta. Hatun tarjoama suoja ajatustenluvulta ja etämielenhallinnalta on kuitenkin lähinnä kuvitteellinen, sen sijaan foliohattu voi suojata kantajaansa suurtaajuuksisimmilta radioaalloilta.
Foliohatusta on saanut nimensä Linux-jakelu Tinfoil Hat.
Eros Ramazzotti
250px|thumb|Ramazzotti vuonna 2015 Eros Walter Luciano Ramazzotti (s. 28. lokakuuta 1963 Rooma) on italialainen pop-laulaja ja lauluntekijä. Ramazzottin albumeja on myyty kymmeniä miljoonia, ja hän on tunnetuimpia italialaisia muusikoita. Hän on levyttänyt useimmat albuminsa sekä italiaksi että espanjaksi.
Elämä ja ura
Vuonna 1985 Ramazzotti julkaisi ensimmäisen albuminsa, joka kantoi nimeä Cuori agitati, ja pian sen jälkeen ilmestyi albumeita. Säveltämillään omaelämäkerrallisilla balladeilla kuten myös rock-sävytteisillä kappaleillaan hän nousi kansainväliseksi tähdeksi.
Ramazzottilla on yksi lapsi entisen vaimonsa Michelle Hunzikerin (s. 1977), sveitsiläisen mallin ja tv-esiintyjän kanssa. Tytär Aurora Sophie Hunziker-Ramazotti syntyi 5. joulukuuta 1996. Pari erosi vuonna 2009. Toisen vaimonsa näyttelijä Marica Pellegrinellin (s. 1988) kanssa hänellä on kaksi lasta: Raffaela Maria Ramazzotti (s. 2011) ja Gabrio Tullio Ramazzotti (s. 2015). Pariskunta erosi vuonna 2019.
Ruotsalainen (järvi)
Ruotsalainen on Päijät-Hämeessä Heinolassa ja Asikkalassa Heinolan kaupungin lähellä sijaitseva järvi. Se on Suomessa 58. suurin järvi ja sen läpi virtaa Suomen neljänneksi suurin joki Kymijoki.
HMS Recruit (J298)
HMS Recruit (viirinumerot M298 ja J298) Britannian kuninkaallisen laivaston 1944 valmistunut Algerine-luokan miinanraivaaja toisessa maailmansodassa.
Ruotsalainen (järvi)
Maantietoa
Järven pinta-ala on 7 413 hehtaaria eli 74,1 neliökilometriä, se on 19,2 kilometriä pitkä ja 15,6 kilometriä leveä. Järven keskiosassa sijaitsee laaja vesialue, jossa sijaitsee kaksi nimettyä järvenselkää. Ne ovat itäinen Kollarinselkä ja eteläinen Kausanselkä. Niiden väliin työntyy kaakosta päin 4,5 kilometriä pitkä Hevossaari, jolla on kaivannoilla katkaistut niemet Korpinmaa ja Vasikkasaari. Hevossaaresta etelään työntyy kuusi kilometriä pitkä ja 1,6 kilometriä leveä Nyynäistenlahti. Erkoinen lahti on yhdeksän kilometriä pitkä Rutalahti. Se on tavallisesti 200–600 metriä leveä, mutta leveimmillään se on 1,7 kilometriä leveä Taipaleenlahden kohdalla. Keskiosan kaakkoispuolella jää Hevossaaren taakse suojaan Tähtiniemi ja niiden väliin Hevossaarensalmi. Tähtiniemen itäpuolella on kolme kilometriä pitkä lahti, jonka pohjukassa Jyrängönkoski imee Jyrängönvirtaan järven vedet Konniveteen. Ruotsalaisella on keskiosan lisäksi kaksi muutakin järvenosaa, joita yhdistävää järven keskiosaan kapeat salmet. Pohjoinen järvenosa on pieni, ja se sijaitsee pohjois-koillisessa saaristoisen lahden takana. Lahdensuun sulkee puoliksi Kurenniemi, jonka pohjoispuolelle jää Muikkulahti. Niemen edessä olevan 1,3 kilometriä pitkän Hevossaaren takana aukeaa pieni Onalinselkä, jonka pohjoisrannassa sijaitsee Onalinsalmi. Salmi yhdistää Onalinselän pohjoispuoliseen järvenosaan, jonka ulkomitat ovat 3,1 ja 3,0 kilometriä. Järvenosa on muodoltaan vuonomainen ja se on siksi kapea ja sokkeloinen. Järvenosan leveimmän osan muodostaa Ottaselkä, jossa järvi on 500 metriä leveä. Kausanselän luoteispäässä sijaitsevat Tornionniemi ja Hopeasaari, joiden väliin jää alle 400 metriä leveä salmi. Sen länsipuolella aukeaa yhdeksän kilometriä pitkä luoteeseen työntyvä lahtimainen järvenosa, johon Kymijoen alkuosa virtaa Päijänteestä. Suurimman osan tästä järvenosasta muodostaa Hopeaselkä. Selästä työntyy etelään kaksi viisikilometristä lahtea. Toinen lahti on Sirkkulahdesta ja Huonpohjasta muodostuva lahti, ja toista lahtea kutsutaan nimellä Koivuselkä. Hopeaselän luoteispuolella sijaitsee Ropioissaari, jonka takana kapenee pitkä lahti tasaisesti ollen Virtosaaren kohdalla enää alle 200 metriä leveä. Täällä tuntuvat sisään tulevan Kymijoen virtaukset voimakkaimmin.
HMS Recruit (J298)
Valmistus
Alus tilattiin Harland and Wolffilta Belfastista, missä köli laskettiin 20. huhtikuuta 1943 telakkanumerolla 1204. Se laskettiin vesille saman vuoden lopulla 26. lokakuuta ja valmistui 14. tammikuuta 1944.
Ruotsalainen (järvi)
Maantietoa
Ruotsalaisessa on 376 saarta, joiden pinta-ala on yhteensä 739,22 hehtaaria eli noin 9,1 prosenttia järven pinta-alasta. Suurin on Hevossaari, joka on yli neliökilometrin suuruinen. Saarista 57 on yli hehtaarin suuruisia, 247 yli aarin ja loput 71 ovat alle aarin kokoiset. Hevossaaren pohjoispuolella olevia niemiä Korpinmaa ja Vasikkasaari ei tarvitse kiertää veneillä, sillä niiden Hevossaareen ulottuvat kannakset on katkaistu Rapakkosalmen kanavalla ja Tokeensalmella. Muita ympäristön saaria ovat Iso-Mömmö, Muurahaissaari ja Haapasaari. Järven itäosan rannoilla on kolme suurta saarta Iso Savisaari, Iso Pirttisaari ja Huhtisaari. Pohjoisosan saaristossa ovat huomattavia saaria Hopeasaari, Pirttisaari, Korkeasaari, Hankosaari, Honkasaari, Haapasaari, Peurasaari, Kukkurasaari ja Iso Pukkisaari. Onalinselältä voidaan vielä mainita Hevossaari ja Ottaselällä ja lopuksi sen lahtien sokkeloista Eeriksaari, Karjusaari ja Saari. Luoteisen järvenosan Päijänteeseen johtavalla väylällä sijaitsevat Ropioissaari sekä pienet Avainsaari, Vahtisaari ja Virtosaari.
HMS Recruit (J298)
Palvelus
Alus romutettiin vuonna 1965 Barrow'ssa.
Ruotsalainen (järvi)
Maantietoa
Ruotsalainen on luodattu ja siitä on julkaistu syvyyskartat. Sen tilavuus on 731,6 miljoonaa kuutiometriä eli 0,7316 kuutiokilometriä. Järven keskisyvyys on 9,9 metriä ja suurin syvyys on 56,4 metriä. Sen syvin kohta sijaitsee Kollarinselällä noin kilometrin Korpimaalta pohjoiseen. Kollarinselä muodostuu pääasiassa laajasta yli 20 metriä syvästä altaasta, jossa on monin paikoin jopa 30–40 metriä syvää ja jossa on vieläpä yksi yli 50 metriä syvä kohta. Keskellä selkää sijaitsee Kollarinluoto, joka kohoaa kuin vuori 30-metrisestä järvenpohjasta vedenpintaan. Viereinen Kausanselkä on paikoin yhtä syvä, mutta siellä pohjan syvyyssuheet vaihtelevat suuresti. Hopeaselkä on matalampi, mutta siitä koilliseen työntyvä suora ja pitkä lahti on syntynyt kallioruhjeeseen. Lahdella ulottuu Avainsaarelle asti yli 20 metriä syvä kolmikilometrinen syvänne, jossa on lähes 50 metriä syvä alue. Samanlainen syvänne jatkuu kohti Sirkkulahtea.
Järven rantaviivan pituus on 350,7 kilometriä, josta saarten rantaviivan yhteispituus on 130,1 kilometriä. Rannat ovat mäkstä ja paikoin kallioista metsämaata, jota rikkovat pienet peltomaat ja taajama-alueet. Itäiset rannat ovat monin paikoin Heinolan kaupungin ja kirkonkylän asutusaluetta. Muita kyliä tai kulmakuntia ovat Rutalahti, jonka Taipaleenlahdella on paljon peltomaata, Onali ja Vaippilainen, jonka Ottaselkä ja siitä haarautuvilla lahdilla, on paljon peltomaata. Rannoille on rakennettu paljon vapaa-ajan asuntoja. Niille tulee tiet järveä kiertäviltä isommilta teiltä. Seututie 140 ylittää Jyrängönkosken ja kulkee Heinolan kestustaajaman läpi kirkonkylälle. Samasta kohtaa ylittää kosken Lahti–Heinola-rautatien sivuraide. Järven itärantaa seuraa Heinolan ja kirkonkylän kautta kulkeva valtatie 4, joka ylittää järven Tähtiniemen siltaa kitkin. Siitä haarautuu länteen yhdystie 15013, josta erkaantuu Onalin kautta kulkeva yhdystie 15015. Pohjoisen järvenosan kiertää yhdystie 15013 ja 14152, joka palaa etelään ja jatkaa länteen Kalkkisiin. Se yhtyy pohjoisesta tulevaan yhdystien 3132, joka ylittää Kymijoen ja kääntyy seuraamaan sen etelärantaa takaisin Ruotsalaiselle. Sirkkulahdella se kuitenkin kääntyy Vesivehmaalle, joten rannoille pääsee sen sivuteiltä. Vesivehmaalta pääsee Vierumäelle Urajärven kautta seututietä 313. Hyrtiälänkankaalla siitä haarautuu Rutalahen molemmille puolille tiet, joista itäinen kääntyy Kausan kautta Myllyojalle ja valtatielle 4.
Järven poikki kulkee Heinolan ja Asikkalan välinen kuntaraja. Raja seuraa Hanjokea, joka laskee Rutalahteen Taipaleenlahden kohdalla. Sitten raja seuraa Rutalahtea pohjoiseen, kääntyy Kausanselän keskellä luoteeseen, kääntyy uudelleen Niemenkalliosta koilliseen, kulkee Hankosaaren ja Honkasaaren välistä, hyppii sitten Iso Pukkisaaren ja Aittosaaren kautta mantereelle, missä se seuraa Rajajokea ylöspäin. Raja jakaa järven niin, että silmämääräisesti suurempi osa jää Heinolalle.
Luontoarvoja
Järven ekologinen tila arvioidaan hyväksi, joka on lievästi rehevöitynyt. Sen ravinnepitoisuuksissa on havaittavissa lievästi nousevaa trendiä. Ruotsalaisella on näkösyvyys vaihdellut 2017 välillä 5–6 metriä. Sen hygienia oli uimiseen ja muuhun virkistäytymiseen hyvää tasoa.
Säännöstely
Järven vedenpinnan keskikorkeus on 77,5 metriä mpy. Järveä on säännöstely vuodesta 1959. Nykyään vedenpinnan korkeudelle on säännöstelyssä määrätty reuna-arvot 76,34 metriä ja 77,79 metriä. Säännöstely toteutetaan lähinnä Vuolenkosken voimalaitoksen tarpeita varten, mutta myös keväistä tulvanehkäisyä varten. Koska järvet sijaitsevat ketjussa, vaikuttaa Konniveden tilanteeseen myös Ruotsalaisen ja Päijänteen tilanne. Ruotsalaisen ja Konniveden vedenkorkeuksia pidetään alkutalvesta ja avovesikauden aikana korkeudella 77,40 metriä, mutta kevätulvan voimakkuudesta riippuen vedenpintoja voidaan laskea jopa 60 senttimetriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Ruotsalaisen lähialueeseen (14.141) järvi kuuluu. Ruotsalainen on läpivirtausjärvi, joka saa suuren osan vedestään Suur-Päijänteen alueella (14.2) sijaitsevasta Asikkalanselän lähialueelta (14.211). Tuleva vesi viettää Ruotsalaisessa aikaa keskimäärin alle kuukauden ja se laskee seuraavaksi Jyrängönvirran kautta Konniveteen, joka muodostaa Konniveden alueen (14.13). Järvillä on vedenpinnat lähes samalla korkeudella.
Ruotsalaisen lähialueeseen laskee vain muutama pieni valuma-alue. Sen omia järviä on alle 60, joita esitellään tässä muutama. Hopeaselän länsipuolella Kymijoen eteläpuolella siihen laskee Pyhäjoen valuma-alue (14.145), jossa on pääjärvenä Pyhäjärvi (65 ha). Hopeaselän pohjoisrantaan laskevat Vähä Hopealammi (5 ha) ja Hopealammi (3 ha), joiden pohjoispuolella sijaitseva Sorvastenlammi (5 ha) laskee samaan lahteen kuin Rajaoja. Sen valuma-alueella sijaitsevat esimerkiksi Tyystjärvi (12 ha), Lehmojärvi (3 ha), Kerjärvi (5 ha), Vähä-Ahvenainen (3 ha), Iso-Ahvenenainen (4 ha) ja Polkjärvi (2 ha). Järven pohjoiseen järvenosaan laskee Lauhjoen, jonka valuma-alue on Lauhjoen valuma-alue (14.147), lisäksi myös Matkuslammi (21 ha) ja Hepolampi (6 ha). Marjorannan Torlahteen laskevat Mustalampi (8 ha) ja Valkjärvi (4 ha) Torlammen (9 ha) kautta. Järven koillisrantaan laskee vain kaksi järveä Tarkjärvi (7 ha) ja Marjojärvi (9 ha), sillä pohjoispuolella sijaitsevat suuret järvet laskevat kohti koillista. Heinolan eteläpuolella Myllykylässä lahteen laskee Myllyojan valuma-alue (14.142). Sen valuma-alueella ovat esimerkiksi Vierumäen urheiluopistolla sijaitsevat hiekkapohjaiset järvet Onkijärvi (8 ha) ja Saarijärvi (9 ha). Suurijärvellä (44 ha) ei ole laskuojaa. Ruotsalaisen eteläpuolella on Rutalahden ja Koivulahden ympärillä pieniä järviä, jotka laskevat sinne. Näitä ovat esimerkiksi Kausanlampi (8 ha) ja Valkjärvi (12 ha) Kausassa ja Saarijärvi (6 ha) hieman kauempaa. Täällä on myös pienialainen Hanjoen valuma-alue (14.143), jolla on pieniä järviä. Vielä kauempaa Rutalahden itäpuolelta laskee Iso-Palpanen (39 ha). Rutalahden länsipuolelta laskevat Ruokopuolinen (20 ha), Pitkäjärvi (13 ha), Kiiskinlammi (9 ha) ja Maalammi (26 ha) Rutalahteen. Sorvanen (11 ha) on Koivuselän pohjoispuolella sijaitseva järvi, joka laskee Syväjärven lahteen. Muita eteläpuolen järviä ovat vielä Karina (17 ha) ja Vuorenlammi (6 ha). Hopeaselän eteläosaan laskee Paljärven valuma-alue (14.144), jonka pääjärvi on Paljärvi (67 ha).
Historiaa
Järven nimeä on ihmetelty useasti. Jussi Rainio kirjoitti vuonna 1940 Heinolan ja Hollolan seudun asukkaiden alkuperästä ja mainitsi perimätiedon, jonka mukaan Marjoniemen ensimmäisen talon isäntä oli Hannu Pietarinpoika (lähde, s. 322). Hän oli alkujaan ruotsalainen ja järveä kutsuttiin hänen laajojen omistuksiensa vuoksi ”Ruotsalaisen vedeksi”. Muita tiedettyjä nimiä olivat myös ”Ruotsi” tai ”Ruotsinvesi”. Myöhäisempiä nimimuotoja ovat olleet ”Ruotsalainen” tai ”Ruotsalaisenjärvi”. Hannu viljeli maatilaansa joskus 1400-luvulla.
Kalmbergin kartastossa vuodelta 1855–1856 järven länsiosan karttanimi oli ”Ruotsalainen” ja itäpuolen nimi ”Ruotsinjärvi”. Järven vedenpinta oli tuolloin korkeammalla kuin nykyään. Tämän huomaa tarkastelemalla vanhoja karttoja. Esimerkiksi suurimman saaren Hevossaaren kaksi niemeä olivat tuolloin selvästi irrallisia saaria. Läntinen saari (Korpinmaa) oli silloin nimeltään ”Honsasaari” ja itäinen ”Wasikkasaari”. Kausanselän ja Hopeaselän välissä oleva Tornioniemi ja tuolloinkin saman niminen, mutta sen kannas oli piirretty salmeksi. Ajoittain vedenvaltaama kannas on nykykartassa aina kuivaa maata ja se on leveä.
Vuoden 1965 peruskartassa näkyy kehitys Heinolan kaupunkialueella, missä peltomaat on metsitetty tai rakennettu asuinalueiksi.
Eka Metsävuori
Erkki (Eka) Metsävuori (s. 1938) on suomalainen urheilusukeltaja, faktori, tuotepäällikkö ja tietokirjailija. Hän on kirjoittanut useita Turun saaristoa käsitteleviä kirjoja.
Graafista alaa opiskellut ja Vaasassa asunut Eka Metsävuori tutustui sukeltamiseen saksalaisen Hans Hassin kirjojen perusteella. Hän pääsi mukaan Delfin ry:n toimintaan Vaasassa ja oli myöhemmin mukana Suomen Urheilusukeltajain Liiton toiminnassa ystävänsä Vesa Erosen kanssa.
Cixi
Cixi (慈禧太后, Wade-Giles: Tzu-hsi; 29. marraskuuta 1835 Peking – 15. marraskuuta 1908 Peking ) oli Kiinan leskikeisarinna ja yksi vaikutusvaltaisimmista naisista Kiinan historiassa Qing-dynastian aikana. Hän oli vuosina 1850–1861 hallinneen keisari Xianfengin jalkavaimo, vuosina 1861–1875 hallinneen keisari Tongzhin äiti ja vuosina 1875–1908 hallinneen keisari Guangxun adoptioäiti. Pian miehensä kuoleman jälkeen hän sai todellisen vallan käsiinsä ja hallitsi Kiinaa vanhoillisen hovin klikin tukemana.
Nuoruus
Cixi kasvoi tavallisessa mantšuperheessä, josta Qing-dynastian seitsemäs keisari Xianfeng poimi hänet jalkavaimokseen. Cixi nousi nopeasti jalkavaimoista tärkeimmäksi ja synnytti keisarille pojan, kun taas varsinainen keisarinna Ci’an sai vain tyttäriä. Koska Cixi synnytti kruununperijän, hän sai keisarin kuoleman jälkeen arvonimekseen leskikeisarinna Cixi, vaikka ei ollut koskaan ollut varsinainen keisarinna.
Cixi sijaishallitsijana
Cixin aikana Kiina joutui kohtaamaan sisäisiä ja ulkoisia muutospaineita. Japanista kantautui tietoja Meiji-restauraatiosta. Kiinassa puhkesi Taiping-kapina (1856–1860), joka kuitenkin kukistettiin. Cixin hallitusajan suurin rakennuskohde oli Pekingin lähellä sijainnut Kesäpalatsi, jonka uudelleenrakennus alkoi vuonna 1880. Silloin palatsin alue käsitti noin 290 hehtaaria. Englantilais-ranskalaiset joukot olivat polttaneet vanhan palatsin toisen oopiumisodan aikana vuonna 1860.
Cixin, Ci’anin ja Gongin sijaishallinto päättyi virallisesti vuonna 1873, jolloin Tongzhista tuli täysi-ikäinen, mutta Cixi säilytti edelleen merkittävän vaikutusvallan. Tongzhin kuoltua vuonna 1875 Cixi järjesti uudeksi hallitsijaksi kolmivuotiaan sisarenpoikansa Guangxun, jonka hän myös adoptoi. Prinssi Gong toimi nimellisenä sijaishallitsijana, mutta Cixi ja Ci’an jakoivat todellisuudessa vallan vuoteen 1881, jolloin Ci’an kuoli. Kolme vuotta myöhemmin Cixi erotti myös Gongin ja sai sen jälkeen vallan yksin käsiinsä. Keisari Guangxun tultua täysi-ikäiseksi vuonna 1889 Cixi vetäytyi nimellisesti viettämään yksityiselämää Kesäpalatsiinsa, mutta vaikutti edelleen päätöksentekoon järjestämällä erään sukulaisensa keisarin puolisoksi. Kun keisari Guangxu vuonna 1898 käynnisti sadan päivän uudistuksina tunnetun yrityksen modernisoida radikaalisti Kiinan hallintoa ja yhteiskuntaa, Cixi toteutti konservatiivisten virkamiesten ja sotilaiden tuella vallankaappauksen, joka palautti hänet sijaishallitsijan asemaan ja maan todelliseen johtoon. Guangxu jäi yhä nimelliseksi hallitsijaksi, mutta kaikki uudistuslait kumottiin.
Boksarikapinan ollessa huipussaan kesällä 1900 ja kapinallisten piirittäessä länsimaiden lähetystökorttelia Pekingissä Cixi päätti asettua kapinallisten tueksi ja painosti Kiinan hallitusta julistamaan sodan länsivalloille. Kahdeksan ulkovallan interventio johti kuitenkin nopeasti Pekingin valtaukseen, ja Cixi joutui pakenemaan pääkaupungista. Kiinalle nöyryyttävä rauhansopimus allekirjoitettiin syyskuussa 1901. Cixi palasi Pekingiin seuraavana vuonna. Qing-dynastian valta oli jo pahasti heikentynyt, ja vuodesta 1905 alkaen Cixin hallitus alkoi pakon edessä toteuttaa vuonna 1898 torjuttuja uudistuksia, muun muassa lakkauttamalla keisarillisen virkatutkintojärjestelmän. Cixi kuoli vuonna 1908. Keisari Guangxun kuolemasta ilmoitettiin vain päivää ennen Cixin kuolemaa. Tämä johti epäilyihin, että Cixi olisi myrkyttänyt keisarin. Vuonna 2008 tehty tutkimus tuki oletusta, että Guangxu myrkytettiin arsenikilla, mutta Cixin syyllisyydestä ei ole kyetty löytämään mitään todisteita. Uudeksi keisariksi tuli Guangxun veljenpoika Pu Yi.
Jälkimaine
Keisarinna Cixi tunnetaan hyvin yltäkylläisyydestään. Hänen jäämistössään oli esimerkiksi 3000 laatikkoa "arkikoruja". Yhdellä aterialla hänellä saattoi olla 150 ruokalajia.
Cixin merkitystä on arvioitu eri tavoin. Jo hänen omana aikanaan länsimaiset hallitukset pitivät häntä Venäjän Katariina Suuren, Englannin Elisabet I:n sekä Egyptin Hatšepsutin ja Kleopatran ohella historian merkittävimpiin kuuluvana nais­hallitsijana. Myöhemmin häntä on kuitenkin usein arvosteltu ankarasti: häntä on pidetty julmana tyrannina, hallitsijaksi täysin epä­pätevänä tai jopa molempina. Erityisesti häntä on syytetty siitä, että hänen vallan­kaappauksensa vuonna 1898 keskeytti keisari Guangxun aloittamat sadan päivän uudistukset.
Uudempien historioitsijoiden, esimerkiksi Jung Changin, mukaan Cixiin kohdistunut arvostelu on kuitenkin ollut ­epä­oikeuden­mukaista. Hänen aikanaan Kiina oli suurissa vaikeuksissa, mutta kaikesta huolimatta, Jung Changin mukaan pitkälti juuri Cixin ansioista, maassa pystyttiin toteuttamaan monia tärkeitä uudistuksia turvautumatta väkivaltaan. Maahan rakennettiin ensimmäiset rautatiet, saatiin käyttöön sähkö, lennätin ja puhelin. Kiinassa korvattiin myös vuosi­tuhansia vanha ­koulutus­järjestelmä länsi­maisten esikuvien mukaisilla kouluilla ja yliopistoilla ja otettiin käyttöön nyky­aikaiset tavat harjoittaa kansain­välistä kauppaa ja diplomatiaa. Kiinassa toteutettiin myös lehdistön vapaus, joka hänen valta­kautensa lopulla oli laajempi kuin se on maassa ollut koskaan aikaisemmin tai myöhemminkään. Cixi päätti myös tehdä lopun vanhasta tavasta sitoa tyttöjen jalat, joskin tämän tuskallisen tavan lopettaminen kesti aikansa. Cixin valtakauden lopulla suunniteltiin myös perustus­lailliseen monarkiaan siirtymistä ja yleisen ään­i­oikeuden käyttöön­ottoa, joskaan suunnitelmia ei ehditty toteuttaa ennen vuoden 1911 Xinhai-vallankumousta, jossa Kiinasta tuli tasavalta.
Keewatin Railway Company
Keewatin Railway Company Ltd on kanadalainen rautatieyhtiö, joka hoitaa tavaraliikennettä omistamallaan 300 kilometrin mittaisella rataosalla Manitoban provinssin pohjoisosassa. Rautatie yhdistää Sherritt Junctionin ja Lynn Laken kaupungin, ja se oli aiemmin Hudson Bay Railwayn omistuksessa. Henkilöliikennettä hoidetaan yhteistyössä VIA Rail Canadan kanssa. Suurin osa rahtiliikenteestä on puutavaran ja kaivannaisten kuljetusta.
Keewatin Railway Company perustettiin vuonna 2005, ja sen omistavat Mathias Colomb Indian Band, Tataskweyak Cree Nation sekä War Lake First Nation -intiaaniyhteisöt.
Keewatin Railway Company hankki entisen Hudson Bay Railwayn Sherridon Subdivision -rataosan Kanadan ja Manitoban hallitusten sekä alueen alkuperäiskansojen antaman 6,2 miljoonan Kanadan dollarin tuen turvin. Lisäksi Kanadan hallitus tukee rautatieliikenteen aloittamista 3,2 miljoonalla Kanadan dollarilla.
Aivi Luik
pienoiskuva|Aivi Luik Aivi Belinda Kerstin Luik (s. 18. maaliskuuta 1985) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa 43 maaottelua ja tehnyt niissä yhden maalin. MM-kilpailuissa 2019 hän pääsi kentälle vaihtopelaajana vain yhden ottelun lopussa. Hän pelasi ensimmäisen maaottelunsa vuonna 2010.
Luik on seuratasolla pelannut kotimaansa lisäksi muun muassa Islannissa, Englannissa, Norjassa, Ruotsissa, Espanjassa ja Italiassa. Hän on elokuusta 2022 alkaen edustanut ruotsalaisseura Häckeniä
Luikin vanhemmat ovat Unkarista ja Ruotsista, ja hänellä on virolaisia sukujuuria.
Pirkanmaan sairaanhoitopiiri
right Pirkanmaan sairaanhoitopiiri (lyh. PSHP) oli sairaanhoitopiiri, jonka muodostivat Pirkanmaan maakunnan kunnat Punkalaidunta lukuun ottamatta sekä Keski-Suomessa sijaitseva Jämsä. Se oli kuntayhtymä, jonka tehtävänä oli tuottaa vaativan erikoissairaanhoidon ja kehitysvammahuollon palveluja. Hoidon tuotti Tampereen yliopistollinen sairaala, jonka toimipaikkoja ovat Tays Keskussairaala ja Tays Hatanpää Tampereella, Pitkäniemen sairaala Nokialla sekä Sastamalan ja Valkeakosken sairaalat. Vuosittain sairaanhoitopiirin vuodeosastoilla hoidettiin 75 000 ja poliklinikoilla 370 000 potilasta. Liikelaitoksia oli yksi, Kuvantamiskeskus- ja apteekkiliikelaitos, ja osakeyhtiöitä kolme: Tekonivelsairaala Coxa Oy, Tays Sydänkeskus Oy ja Fimlab Laboratoriot Oy.
Kaivannon B-mielisairaala Kangasalla kuului sairaanhoitopiiriin vuoteen 2015 asti ja Ylisen kuntoutuskeskus Ylöjärvellä vuoteen 2016 asti.
Pirkanmaan sairaanhoitopiirin toiminta lakkasi 31. jolukuuta 2022 osana Sote-uudistusta. Nykyisin alueen sosiaali-, terveys ja pelastustoimen palvelut tuottaa Pirkanmaan hyvinvointialue. Jämsä on siirtynyt osaksi Keski-Suomen hyvinvointialuetta.
Viljo Virtanen
Viljo Artturi Virtanen (28. tammikuuta 1912 Pyhäjärvi Ul – 2. heinäkuuta 1989 Savonlinna) oli suomalainen SDP:n poliitikko, kansanedustaja vuosina 1951–1970, II Kulkulaitosten ja yleisten töiden ministeri Koiviston I hallituksessa vuosina 1968–1969, Savonlinnan kaupunginjohtaja vuosina 1963–1969 ja Mikkelin läänin maaherra vuosina 1970–1979.
Viljo Virtanen myötävaikutti Savonlinnan kaupunginjohtajana muun muassa Savonlinnan Taidelukion perustamiseen ja Savonlinnan oopperajuhlien uudelleen käynnistämiseen.
Kuhmoisten kirkko
Kuhmoisten kirkko on rakennettu Pirkanmaan Kuhmoisiin vuosina 1784–1785 aikakautensa merkittävimpiin kirkonrakentajiin kuuluvan eräjärveläisen Matti Åkerblomin johtamana. Se nimettiin valmistumisaikansa hallitsijan mukaan Kustaa III:n kirkoksi. Kirkko on pohjamuodoltaan sisäviisteinen puinen ristikirkko. Suhteikkaan kirkkorakennuksen ulkoseinissä on empiretyylinen ulkovuoraus korostettuine kulmapilastereineen. Ulkovuoraus on vuodelta 1828. Paanukaton keskeltä kohoaa korkea paanupeitteinen viirintanko. Kirkon sisustaa leimaa 1930-luvulla tehty uudistus.
InTime
InTime on tamperelainen yhtye, joka soittaa Astor Piazzollan säveltämää musiikkia. Yhtye voitti kansainvälisen Astor Piazzolla -kilpailun Italiassa vuonna 1994. Ensimmäisen levynsä, nimeltään "Piazzolla InTime", yhtye julkaisi vuonna 1995, toisen, "Chin Chin", vuonna 1997. Kolmas levy kantoi nimeä "Live!" ja neljäs nimeä "Chamber Works". Uusin levy, vuonna 2003 äänitetty ja vuonna 2004 julkaistu "Piazzolla" on ensimmäinen Suomessa äänitetty Superaudio-CD.
Kuhmoisten kirkko
Kuhmoinen mainitaan Padasjoen emäseurakunnan kappeliseurakuntana jo vuonna 1540. Oma kirkkoherrakuntansa Kuhmoinen oli vuosina 1639–1741. Sen jälkeen Kuhmoinen oli uudelleen Padasjoen kappelina vuoteen 1860, jolloin se itsenäistyi omaksi seurakunnaksi. Vuodesta 2017 lähtien Kuhmoinen on ollut osa Hollolan seurakuntaa ja siihen kuuluvaa Kuhmoinen-Padasjoki kappeliseurakuntaa joka ylittää Pirkanmaan ja Päijät-Hämeen maakuntarajan.
InTime
Yhtyeen muusikot
Lisäksi levyllä "Tangoja" esiintyy Markku Lindemanin ja harmonikan sijasta Marcelo Nisinman bandoneonilla. Lisäksi levyllä on mukana itse InTime-kvintetin lisäksi Tampere Filharmonia, jota johtaa Jaana Haanterä.
Kuhmoisten kirkko
thumb|left|upright=0.6|[[Mats Åkergrenin rakentama kellotapuli.|reunus]] Kirkkoon liittyy erillinen Mats Åkergrenin vuonna 1786 rakentama kellotapuli. Lounaissuomalaista tapulityyppiä edustavan 1700-luvun loppupuolen kellotapulin huipussa ollut tyypillinen sipulikupoli on myöhemmin korvattu kahdeksankulmaisella kartiolla. Tapulissa on samanlainen empiretyyppinen vuoraus kuin kirkossa. Sisäseinien puuvuoraus tehtiin 1887 arkkitehti Alfred Cavénin suunnitteleman korjauksen yhteydessä. Koko sisätila uusittiin 1932 arkkitehti Kauno S. Kallion suunnitelmien mukaan. Taiteilija Emil Filén toteutti lehtereiden reliefit 1935. Viimeksi kirkkoa kunnostettiin vuonna 1986 arkkitehti Olli Kuusen suunnitelman mukaan.
Teigen Allen
pienoiskuva|Teigen Allen Teigen Allen (s. 12. helmikuuta 1994 Sydney) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa ennen vuoden 2019 MM-kilpailuja 40 maaottelua. Hän on kuulunut Australian MM-kisajoukkueeseen vuosina 2011 ja 2019. Vuoden 2011 kisoissa hän pääsi yhdessä ottelussa vaihtopelaajana kentälle mutta jälkimmäisissä hän ei pelannut lainkaan.
Allen on seuratasolla pelannut kotimaansa lisäksi Yhdysvalloissa ja Norjassa.
Tuomas Koivuniemi
Tuomas Koivuniemi (s. 10. marraskuuta 1977 Ilmajoki ) on suomalainen toimittaja. Koivuniemi on toiminut lokakuusta 2010 lähtien Kauhajoki-lehden päätoimittajana ja sen kustannusyhtiön Kauhajoen Kunnallislehti Oy:n toimitusjohtajana toukokuusta 2013 lähtien. Aiemmin hän toimi Suomen Keskustan Verkkoapilan päätoimittajana sekä Härmät -lehden päätoimittajana ja vastaavana toimittajana. Toimittajana hän on ollut Ilkassa, Ilmajoki-lehdessä ja Suomenmaassa. Koivuniemi on työskennellyt myös kansanedustajan avustajana.
Koivuniemi on Etelä-Pohjanmaan Nuorisoseuran ja Suomen Nuorisoseurat ry:n valtuuston puheenjohtaja.
Integumentti
Integumentti eli ruumiinpeite tarkoittaa eliön pintaa suojaavaa kalvoa, etenkin hyönteisen ihoa eli kitiinikutikulaa, josta muodostuu eläimen tukiranka. Se voi tarkoittaa myös muuta peitettä, tai kalvoa, joka ympäröi kasvin siemenaiheen sydäntä, ja josta myöhemmin muodostuu siemenen kuori.
Ihmisen integumentti muodostuu ihosta, kynsistä, hiuksista ja karvoista.
HMS Rifleman (J299)
HMS Rifleman (viirinumerot M299 ja J299) Britannian kuninkaallisen laivaston 1944 valmistunut Algerine-luokan miinanraivaaja toisessa maailmansodassa.
Valmistus
Alus tilattiin Harland and Wolffilta Belfastista, missä köli laskettiin 20. huhtikuuta 1943 telakkanumerolla 1205. Se laskettiin vesille vielä samana vuonna 25. marraskuuta ja valmistui 11. helmikuuta 1944.
Syria (provinssi)
Syria oli Rooman valtakunnan provinssi, joka sijaitsi Syyriassa nykyisten Syyrian, Turkin ja Libanonin alueilla.
Maantiede
Syrian provinssi sijaitsi sille nimen antaneella historiallisen Syyrian alueella. Siihen kuuluivat nykyisen Syyrian valtion pääalueet, koko nykyisen Libanonin alue sekä nykyisen Turkin kaakkoisosa Välimeren rannikolla ja Orontes-joen ympäristössä. Provinssin luoteispuolella sijaitsi Cilician provinssi, pohjoispuolella Cappadocian provinssi, itäpuolella Rooman ollessa laajimmillaan Mesopotamian provinssi ja eteläpuolella Judaean ja Arabian provinssit.
Kaupunkeja
Syrian roomalaisaikaisia kaupunkeja olivat muun muassa (suluissa latinankielinen nimi, mikäli eri):
Huomautukset:
Historia
Syrian provinssin alue liitettiin Rooman valtakuntaan provinssina sen jälkeen kun Pompeius valtasi sen seleukideilta vuonna 64 eaa. Augustuksen ajan provinssien jaossa se luettiin keisarin provinsseihin. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan.
Syyrian pysyi osana Roomaa ja myöhemmin Bysantin valtakuntaa aina vuoteen 637 asti, jolloin muslimit valtasivat sen. Seudun provinsseissa tapahtui kuitenkin ajan kuluessa paljon muutoksia. Varsinainen Syrian provinssi lakkautettiin, kun Septimius Severus jakoi sen kahteen osaan vuonna 193. Jakaminen johtui siitä, että Syriaa hallinnut Pescennius Niger oli ryhtynyt usurpaattoriksi, jonka vuoksi keisari halusi vähentää Syrian hallitsijan valtaa. Uusien provinssien nimet olivat Syria Coele ja Syria Phoenice.
300-luvulla Theodosius I jakoi Syria Coelen kolmeen osaan, jotka olivat Syria prima, Syria secunda (Syria salutaris) ja Euphratensis, ja Syria Phoenicen kahteen osaan, jotka olivat Phoenice prima ja Phoenice secunda (Phoenice Libanensis, Augusta Libanensis).
Näin tärkeimmät provinsseissa tapahtuneet muutokset alueella olivat:
Les Vêpres siciliennes
Sisilialainen vesper on Giuseppe Verdin säveltämä viisinäytöksinen ooppera, jonka libreton on kirjoittanut Eugène Scribe ja Charles Duveyrier. Se kantaesitettiin 13. kesäkuuta 1855.
Ooppera on alkujaan ranskankielinen, mutta Verdi teki siitä myöhemmin italiankielisen version I vespri siciliani, joka on nykyään alkuperäistä tunnetumpi.
Historiallinen tausta
Ooppera perustuu keväällä 1282 Sisiliassa tapahtuneeseen ranskalaisten sotilaiden joukkomurhaan. Sisilian kuninkaana oli ranskalainen Anjoun herttua Kaarle I, joka oli väestön keskuudessa epäsuosittu. Erään iltamessun (vesper) päättyessä Palermossa kirkkoväki näki yhden ranskalaissotilaan ahdistelevan sisilialaista naista. Väkijoukko raivostui. Kuuden viikon mellakoiden aikana tuhansia ranskalaisia murhattiin ja Kaarlen oli erottava valtaistuimeltaan.